Lokale medier: Tre drept i skytedrama
Skytingen fant sted ved studentboligene til universitetet i Auburn, melder Fox News. Redningsmannskaper på stedet har bekreftet at flere er truffet av kulene, men politiet vil ikke gå ut med tall på antall drepte og skadde. WTVM skriver at de har fått bekreftet av den lokale rettsmedisineren at tre personer er drept og at to personer er sendt til sykehuse med alvorlige skader. Et vitne sier til avisen All Alabama at han så en død kropp på hovedplassen utenfor boligene. Stedet hvor kroppen skal ha ligget er nå dekket til med et hvitt telt som politiet har satt opp. Det regner på åstedet og politiet jobber med å sikre spor. Ifølge The T and D er to menn som tidligere spilte amerikansk fotball drept i skytingen, men dette er ikke bekreftet av politiet. Skytingen startet mellom klokken 22 og 23 lørdag kveld amerikansk tid, og skal ha skjedd rett foran studentboligenes hovedhus. Etterforskningen er i gang, og beboerne av studentboligene har foreløpig ikke fått tillatelse til å flytte hjem enda. Gjerningsmannen er fortsatt på frifot, ifølge radiokanalen WSFA.
Tre personer skal være drept og to skadet i en skyteepisode ved et universitet i den amerikanske delstaten Alabama.